Diari Oficial de la Generalitat Valenciana


Sumari del DOGV 3509, del 03-06-1999 (1999/5211)

RESOLUCIÓ de 27 de maig de 1999, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes per a la formació contínua en el camp de les llengües estrangeres, corresponents a l'Acció B del Programa Lingua (capítol 3 del Programa Sòcrates).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3509

Data del DOGV
:   03-06-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/5211


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 27 de maig de 1999, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes per a la formació contínua en el camp de les llengües estrangeres, corresponents a l'Acció B del Programa Lingua (capítol 3 del Programa Sòcrates). [1999/S5211]
  
Per Ordre de la Conselleria de Cultura, Educació i Ciència de 8 de febrer de 1999, (DOGV núm. 3.440, de 23.02.1999) es convocaren ajudes per a la formació contínua en el camp de les llengües estrangeres corresponents a l'Acció B del Programa Lingua (Capítol 3 del Programa Sòcrates).
  
Vista la proposta de la comissió de selecció, ateses les reclamacions, en el seu cas, i conforme disposa la base setena de l'annex II de la mencionada ordre, resolc
  
Primer
  
Concedir ajudes als professors i les professores, formadors i formadores de llengües estrangeres que figuren en l'annex I per la quantitat en euros indicada en cada cas, a càrrec dels fons del Programa Lingua.
  
Segon
  
Excloure les sol·licituds i denegar les ajudes als professors i professores, formadors i formadores que figuren en l'annex II i indicar els motius, corresponents als apartats que se citen de l'Ordre de convocatòria de 8 de febrer de 1999.
  
Tercer
  
Admetre les renúncies presentades que es relacionen en l'annex III.
  
Quart
  
Les persones beneficiàries de les ajudes queden obligades a comunicar a la Conselleria de Cultura, Educació i Ciència, dins dels 20 dies naturals següents a la publicació de la present Resolució en el Diari Oficial de la Generalitat Valenciana, la seua acceptació o renúncia, segons el model que figura com a annex IV, on es faran constar les dades requerides, així com qualsevol altre canvi, en el seu cas, en les dades dels participants o de l'activitat sol·licitada.
  
Quint
  
Conforme disposa la base novena de l'annex II de l'Ordre de convocatòria de 8 de febrer de 1999, les persones beneficiàries, dins dels 20 dies següents a la finalització de les activitats hauran de trametre:
  
Una memòria pedagògica
  
Còpia de la memòria econòmica
  
Fotocòpia compulsada del certificat d'assistència al curs en què s'especifiquen les dates de realització i el nombre d'hores lectives.
  
La memòria pedagògica es realitzarà conforme al models que figuren com a annexes V i VI, y s'haurà de remetre a la Direcció General d'Ordenació i Innovació Educativa i Política Lingüística.
  
Sext
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des de l'endemà de la publicació.
  
El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.